CELEX: 62013TA0392
Language: fi
Date: 2016-09-15 00:00:00
Title: Asia T-392/13: Unionin yleisen tuomioistuimen tuomio 15.9.2016 – La Ferla v. komissio ja ECHA (REACH — Aineen rekisteröinnistä perittävä maksu — Mikroyrityksille sekä pienille ja keskisuurille yrityksille myönnettävä maksunalennus — Virhe yrityksen kokoa koskevassa ilmoituksessa — Suositus 2003/361/EY — Päätös hallinnollisen maksun määräämisestä — Tietopyyntö — ECHAn toimivalta — Oikeasuhteisuus)

31.10.2016   
            
            
               FI
            
            
               Euroopan unionin virallinen lehti
            
            
               C 402/25
            
         Unionin yleisen tuomioistuimen tuomio 15.9.2016 – La Ferla v. komissio ja ECHA
   (Asia T-392/13) (1)
   
   ((REACH - Aineen rekisteröinnistä perittävä maksu - Mikroyrityksille sekä pienille ja keskisuurille yrityksille myönnettävä maksunalennus - Virhe yrityksen kokoa koskevassa ilmoituksessa - Suositus 2003/361/EY - Päätös hallinnollisen maksun määräämisestä - Tietopyyntö - ECHAn toimivalta - Oikeasuhteisuus))
   (2016/C 402/26)
   Oikeudenkäyntikieli: italia
   
      Asianosaiset
   
   
      Kantaja: Leone La Ferla SpA (Melilli, Italia) (edustajat: asianajajat G. Passalacqua, J. Occhipinti ja G. Calcerano)
   
      Vastaajat: Euroopan komissio (asiamiehet: L. Di Paolo ja K. Talabér-Ritz) ja Euroopan kemikaalivirasto (ECHA) (asiamiehet: aluksi M. Heikkilä, A. Iber, E. Bigi, E. Maurage ja J. P. Trnka, sitten M. Heikkilä, E. Bigi, E. Maurage ja J. P. Trnka, avustajanaan asianajaja C. Garcia Molyneux)
   
      Oikeudenkäynnin kohde
   
   Ensimmäiseksi SEUT 263 artiklaan perustuva vaatimus, joka koskee useiden komission tai ECHAn toteuttamien toimien kumoamista, toiseksi vaatimus, joka koskee ECHAn velvoittamista palauttamaan väitetysti perusteettomasti saadut summat, ja kolmanneksi SEUT 268 artiklaan perustuva vaatimus, joka koskee vahingonkorvauksen maksamista kantajalle väitetysti aiheutuneesta vahingosta.
   
      Tuomiolauselma
   
   
               1)
            
            
               Kanne jätetään tutkimatta siltä osin kuin se on nostettu Euroopan komissiota vastaan.
            
         
               2)
            
            
               Kanne osittain jätetään tutkimatta ja osittain hylätään perusteettomana siltä osin kuin se on nostettu Euroopan kemikaalivirastoa (ECHA) vastaan.
            
         
               3)
            
            
               Leone La Ferla SpA velvoitetaan korvaamaan oikeudenkäyntikulut.
            
         
      (1)  EUVL C 291, 5.10.2013.